Í íþróttaheiminum hafa reyndir og reynslumiklir íþróttamenn , í mörgum tilfellum atvinnumenn sinna íþróttagreina , tekið að sér hlutverki mentors og leiðbeinanda fyrir yngri , óreyndari iðkendur sem eru að stíga sín fyrstu skref á erlendum sem og innlendum keppnisvettvangi . Í aðstæðum sem slíkum aðstoða mentorar með ráðgjöf , kenna á ríkjandi gildi og viðhorf , leiðbeina með faglegri framkomu og kenna siðferðisleg álitamál . Það getu reynst lykilatriði fyrir unga , efnilega íþróttamenn að hafa reynslumikla íþróttamenn og fyrirmyndir , sem búa yfir leyndri þekkingu íþróttaheimsins , að leita til þegar unnið er að markmiðum og draumum . Dr. Viðar Halldórsson telur að árangur íslenskra afreksíþróttamanna megi m.a. tengja við að hér á landi ríki ákveðin íþróttamenning sem börn og unglingar tileinki sér ung að árum þegar þau byrja í skipulögðu íþróttastarfi . Börn og unglingar eru uppalin við félagslegar meginreglur íþrótta og læra ákveðnar menningarlegar hefðir að taka þátt í íþróttum . Íslenska samfélagið í heild sinni hefur mótað þá hugsun sem almenningur hefur gagnvart íþróttum . Einnig má leiða líkum að árangur íslenskra íþróttamanna af báðum kynjum megi rekja til þess að hér á landi er stutt við bæði kynin í íþróttaiðkun . Árangur íslenskra afreksíþróttamanna í hóp - og einstaklingsíþróttum er einstakur og ekki má lengur líta á hann sem heppni eða einstök atvik . Samanborið við aðrar smáþjóðir Evrópu með höfðatölu undir einni milljón , má sjá samkvæmni í frammistöðu og árangri íslenskra landsliða undanfarin ár . En árangur og frammistaða íslenskra íþróttamanna er ekki einungis eftirtektarverður vegna höfðatölu þjóðarinnar , heldur einnig að framúrskarandi árangur í mörgum íþróttagreinum hefur verið að nást á tiltölulega svipuðum tíma . Samkvæmt rannsóknum má sjá að þátttaka einstaklinga í skipulögðu íþróttastarfi leiði til hvatningar til menntunar og þekkingarmiðlunar , efli innri hvatningu og sjálfsöryggi og hafi forvarnargildi fyrir börn og unglinga . Samfélög sem leggja meiri áherslu á menntun og miðlun þekkingar í íþróttahreyfingunni , fyrir alla þá sem koma íþróttahreyfingunni við á einhvern hátt , m.a. foreldrar , iðkendur , þjálfarar , eru líklegri til þess að ná alþjóðlegum árangri á sviði afreksíþrótta .